Svet zavoda Osnovne šole OŠ Velika Dolina, Velika Dolina 30, 8261 Jesenice na Dolenjskem, na podlagi 58. člena Zakona o organizaciji in financiranju vzgoje in izobraževanja

**razpisuje delovno mesto RAVNATELJA/RAVNATELJICE.**

Kandidat/ka mora za imenovanje na funkcijo ravnatelja izpolnjevati pogoje v skladu z Zakonom o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 2/15 Odl. US: U-l-269/12-24 in 47/15; v nadaljnjem besedilu: ZOFVI).

Kandidat/ka mora imeti pedagoške, vodstvene, organizacijske in druge sposobnosti za uspešno vodenje zavoda.

Predvideni začetek dela bo dne 1. 9. 2021. Izbrani kandidat/ka bo imenovan/a za dobo 5 let.

Pisno prijavo z originalnimi ali overjenimi dokazili o izpolnjevanju zahtevanih pogojev: dokazilo o izobrazbi, izjavo oz. dokazilo o delovnih izkušnjah (najmanj pet let v vzgoji in izobraževanju), dokazilo o nazivu (naziv svetnik ali svetovalec oziroma najmanj pet let naziv mentor), dokazilo o opravljenem strokovnem izpitu, dokazilo o opravljenem ravnateljskem izpitu (kandidat/ka lahko kandidira tudi brez ravnateljskega izpita, vendar si ga mora pridobiti v enem letu po začetku mandata, sicer mu/ji preneha mandat po zakonu).

Poleg dokazil o izpolnjevanju zahtevanih pogojev, mora kantidat/ka prijavi priložiti še potrdilo o nekaznovanosti oz. izpis iz kazenske evidence (izda ga Ministrstvo za pravosodje RS), potrdilo sodišča, da kandidat/ka ni v kazenskem postopku (izda ga krajevno pristojno okrajno sodišče), pisno izjavo, da pri katerem koli drugem sodišču zoper kandidata/ko ni uveden kazenski postopek za kaznivo dejanje zoper spolno nedotakljivost, razvojni program šole, vizijo šole in kratek življenjepis.

Potrdilo Ministrstva za pravosodje RS o nekaznovanosti in pristojnega sodišča o nepričetem kazenskem postopku v skladu s 107.a členom ZOVFI ne sme biti starejše od 8 dni.

Pisne prijave z dokazili o izpolnjevanju zahtevanih pogojev in z zgoraj navedenimi prilogami kandidati/ke pošljejo v zaprti ovojnici v roku 15 dni od objave tega razpisa na naslov: Svet zavoda Osnovne šole Velika Dolina, Velika Dolina 30, 8261 Jesenice na Dolenjskem; s pripisom "RAZPIS ZA RAVNATELJA/RAVNATELJICO".

Kandidati bodo pisno obvestilo o imenovanju prejeli v zakonitem roku.